SET ปิดเช้าบวก 11 จุด รับ Fund Flow ไหลเข้าต่อเนื่อง ลุ้นบ่ายวิ่งต่อทะลุ 1,430 จุด
SET ปิดเช้าบวก 11 จุด รับ Fund Flow ไหลเข้าต่อเนื่อง ลุ้นบ่ายวิ่งต่อทะลุ 1,430 จุด โดยดัชนีช่วงเช้าปิดที่ระดับ 1,426.43 จุด เพิ่มขึ้น 10.71 จุด หรือ 0.76% มูลค่าการซื้อขาย 4.05 หมื่นล้านบาท
26 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,426.43 จุด เพิ่มขึ้น 10.71 จุด หรือ 0.76% มูลค่าการซื้อขาย 4.05 หมื่นล้านบาท 
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนบวกกันเป็นส่วนใหญ่ คาดว่า Fund Flow ยังคงไหลเข้ามาในตลาด ประกอบกับปัจจัยในประเทศก็ได้ผ่านพ้นการชุมนุมทางการเมืองไปแล้ว ทำให้ผ่อนคลายได้มากขึ้น
ทั้งนี้ เช้านี้หุ้น SCGP ขึ้นนำตลาดฯหลังจากที่โบรกเกอร์ต่างชาติได้ Upgrade และราคาน้ำมันที่ยังขยับขึ้นก็ส่งผลให้หุ้นในกลุ่มพลังงาน และปิโตรเคมียังคงช่วยหนุนตลาดได้ด้วย
สำหรับแนวโน้มการลงทุนในช่วงบ่ายนี้ นายมงคล กล่าวว่า ตลาดฯยังอยู่ในทิศทางที่ดีอยู่ ทำให้น่าจะยืนในแดนบวกได้ตลอดทั้งวัน พร้อมให้กรอบการแกว่งไว้ที่ 1,420-1,430 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    2,725.09 ล้านบาท  ปิดที่ 113.00 บาท  ลดลง   1.50 บาท
SCGP   มูลค่าการซื้อขาย    2,248.68 ล้านบาท  ปิดที่  41.00 บาท  เพิ่มขึ้น  2.00 บาท
PTT    มูลค่าการซื้อขาย    1,536.58 ล้านบาท  ปิดที่  41.75 บาท  เพิ่มขึ้น  0.25 บาท
ADVANC มูลค่าการซื้อขาย    1,190.57 ล้านบาท  ปิดที่ 178.50 บาท  เพิ่มขึ้น  1.50 บาท
IVL    มูลค่าการซื้อขาย    1,093.88 ล้านบาท  ปิดที่  30.25 บาท  เพิ่มขึ้น  1.25 บาท